

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. július 1.-i rendes ülésére**

**Napirend tárgya:**

**Vásárolt élelmezés szolgáltatási díj emelési kérelem megtárgyalása**

**A napirendet tárgyaló ülés dátuma**: **2024.07.01**.

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**: -----

**3.Költségkihatások és egyéb szükséges feltételeket, illetve megteremtésük javasolt forrásai:**

Mindenkoriköltségvetési források

**4. Tényállás bemutatása:**

Telki község közigazgatási területén található nevelési és közoktatási intézményekben a gyermekétkeztetési feladatokat 2022. szeptember 1. napjától 24 hónap határozott időtartamra a Hungast Vital Kft. látja el.

A vállalkozási szerződés V.7 pontja alapján a Vállalkozó első alkalommal 2023. szeptember 1. napjától jogosult kezdeményezni az egységárak megemelését a KSH által hivatalosan közzétett előző éves - szerződésben meghatározott arányban figyelembe vett - ágazati inflációs rátákkal.

1. ***,,Vállalkozó 2023. szeptember 1. napjától jogosult a KSH által hivatalosan közzétett előző 12 hónapra vonatkozó ágazati inflációs rátával az egységárakat évente megemelni. A szolgáltatási díj emelésének mértékét a felek oly módon számítják ki, hogy a 45%-os súllyal az élelmiszerek, élelmi anyagok, 40%-ban a nemzetgazdasági átlagbér és 15%-ban a szolgáltatások díjának elmúlt 12 havi növekedését veszik figyelembe.,,***

2024. 06.25.-én a Hungast Vital Kft. képviselői a vállalkozási szerződés V.7 pontjában rögzített számítási módnak és felhatalmazásnak megfelelően elkészítették a szolgáltatási díj felülvizsgálatára vonatkozó javaslatukat, amely alapján a 2024. szeptember 1. napjától 7,44 %-os emelést javasoltak a nettó szolgáltatási árak tekintetében.

**Vásárolt élelmezés díja emelés díja**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | |  |  |  |  |  |  |  |
| **Intézmény** | **Tízórai** | **Tízórai** | **Ebéd** | **Ebéd** | **Uzsonna** | **Uzsonna** | **Összesen** | **Összesen** |
| **Ft/fő/nap jelenlegi** | **Ft/fő/nap emeléssel** | **Ft/fő/nap jelenlegi** | **Ft/fő/nap emeléssel** | **Ft/fő/nap jelenlegi** | **Ft/fő/nap emeléssel** | **Ft/fő/nap jelenlegi** | **Ft/fő/nap emeléssel** |
| Óvoda normál étkezés | 194 | 208 | 606 | 651 | 187 | 201 | 987 | 1 060 |
| Óvoda diétás étkezés | 243 | 261 | 758 | 814 | 234 | 251 | 1 235 | 1 327 |
| Alkalmazotti étkezés |  | 0 | 660 | 709 |  | 0 |  | 0 |
| Iskola normál étkezés | 222 | 239 | 813 | 873 | 219 | 235 | 1 254 | 1 347 |
| Iskola diétás étkezés | 277 | 298 | 1 017 | 1 093 | 274 | 294 | 1 568 | 1 685 |
| Alkalmazotti étkezés |  |  | 660 | 709 |  |  |  |  |

Telki, 2024. június 26.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2024. (VII. ) Önkormányzati határozat**

**Vásárolt élelmezés szolgáltatási díj emelési kérelem megtárgyalása**

Telki község Önkormányzat képviselő-testülete úgy határozott, hogy a Hungast Vital Kft. ( 1119 Budapest, Fehérvári út 85. ) által a 2022. augusztus 30. napján aláírt, majd 2023. augusztus 30. napján módosított Vállalkozási szerződésben meghatározott nettó szolgáltatási díjak 7,44 %-os mértékű emelésére irányuló áremelési igényt 2024.09.01. napjától elfogadja.

Felhatalmazza a polgármestert a szükséges nyilatkozatok, szerződés módosítás aláírására.

Határidő: azonnal

Felelős: Polgármester